QH ลุ้นกำไรปี 61 สดใส-วางเป้าผุด 15 โครงการใหม่ซื้อเป้า 3.75 บ.
QH ลุ้นกำไรปี 61 สดใส-วางเป้าผุด 15 โครงการใหม่ซื้อเป้า 3.75 บ.
21 พ.ย. 2560

บล.ซีไอเอ็มบี ระบุในบทิวเคราะห์วันนี้(21พ.ย.) บริษัท ควอลิตี้เฮ้าส์ จำกัด (มหาชน) หรือ QH  คาดกำไรมีแนวโน้มสดใสขึ้นในปีหน้า โดย QH มีแผนจะเร่งเปิดตัวโครงการใหม่ โดยวางแผนไว้ 10-15 โครงการในปี 61 (8 โครงการในปี 2017) ประกอบด้วยคอนโดมิเนียม 2 โครงการในย่านเจริญนครและลาดพร้าว และที่อยู่อาศัยแนวราบ 8-13 โครงการ
คาดบริษัทจะมีกำไรปกติเติบโต 10.8% เทียบช่วงเดียวกันของปีก่อนในปี 61 ด้วยรายได้ที่เพิ่มขึ้นจากการเปิดตัวโครงการที่อยู่อาศัยแนวราบเพิ่ม, ยอดโอนฯ คอนโดมิเนียมเพิ่มขึ้นจากโครงการ Q Sukhumvit, Casa @MRT Samyak Bangyai และ The Trust @BTS Erawan, GPM จากการขายอสังหาฯ สูงขึ้นและการควบคุม SG&amp;A มองว่า QH จะมีกำไรเติบโตสูงขึ้น อีกทั้งมีการประเมินมูลค่าไม่สูงนักและมีอัตราส่วนหนี้สินต่อทุนต่ำ
ทั้งนี้ QH ตั้งเป้าอัตราส่วนหนี้สินต่อทุนต่ำกว่า 1x ในสิ้นปี 60 หลังจากลดลงจาก 1.1x ณ สิ้นไตรมาส 2/60 เหลือ 1.0x ณ สิ้นไตรมาส3/60 โดยหลังเลื่อนปีฐานเป็นปี 61 ราคาเป้าหมายของเราตามวิธี SOP เพิ่มขึ้นเป็น 3.76 บาทหรือมีส่วนลดประมาณ 30% ต่อมูลค่า NAV ที่ 5.38 บาท